**Zapisnik 2. sjednice Školskog odbora Industrijsko-obrtničke škole Virovitica**

**održane u ponedjeljak 29.rujna 2017. godine u 13.00 sati u školskoj knjižnici**

**Prisutni članovi Školskog odbora**:

Kristina Horvat Vargović, Zoran Dunđer, Mirjana Golubić i Dubravko Milanović

**Odsutni članovi Školskog odbora**:

Željana Hrgović-Šolc, Sanja Kirin i Inga Rebić-Vampovac- opravdano odsutne

**Ostali prisutni**: Maja Volenik, stručna suradnica pedagoginja i Milica Koletić, tajnica škole

kao zapisničar

Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost četiri člana Školskog odbora i mogu se donositi pravovaljane odluke.

Zamolio je prisutne da iznesu primjedbe na zapisnik 1. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 1. sjednice Školskog odbora.

Predsjednik je predložio dnevni red:

1. Razmatranje i usvajanje Školskog kurikuluma za školsku godinu 2017./2018.
2. Razmatranje i usvajanje Godišnjeg plana i programa rada škole za školsku godinu 2017./2018.
3. Razno

Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.

Otvorio je raspravu po točkama utvrđenog dnevnog reda.

Ad1 )

Obrazloženje Školskog kurikuluma dala je stručna suradnica pedagoginja Maja Volenik.

Školski kurikulum Industrijsko-obrtničke škole Virovitica izrađen je tako da su uzete u obzir sve odgojno-obrazovne potrebe i prioriteti učenika i škole te sredine u kojoj škola djeluje.

Njegove sastavnice su dodatna i dopunska nastava, izvannastavne aktivnosti, projekti, izleti, ekskurzije i izborna nastava. Programi školskog kurikuluma nisu obvezni. U izradi vodilo se računa o sklonostima i razvojnim mogućnostima učenika i mogućnosti škole, a posebice o optimalnom opterećenju učenika. Želimo omogućiti učeniku stjecanje širih, dubljih i specifičnih znanja i razvoj sposobnosti prema njegovim razvojnim mogućnostima te osobnim sklonostima. Pri realizaciji aktivnosti planiranih školskim kurikulumom očekujemo podršku i povezanost zajednice, nastavnika, učenika, roditelja te uže i šire zajednice.

Školski kurikulum razmatran je na Vijeću roditelja i Nastavničkom vijeću. Bit će objavljen na našoj web stranici škole i podložan je dogradnji i izmjenama.

Primjedbi nije bilo.

Predsjednik je pozvao članove na glasovanje za usvajanje Školskog kurikuluma za 2017./2018. godinu.

Utvrdio je da su članovi jednoglasno prihvatili Školski kurikulum Industrijsko-obrtničke škole Virovitica za školsku godinu 2017./2018.

Ad2)

Obrazloženje godišnjeg plana i programa rada za školsku godinu 2017./2018 dala je stručna suradnica pedagoginja Maja Volenik. Zbog jednostavnosti članovi Školskog odbora dobili su Godišnji plan i program e-mailom.

Plan je napravljen po preporuci našeg ministarstva, prema Zakonu o odgoju i obrazovanju u osnovnoj i srednjoj školi i prema Pravilniku o normi rada nastavnika u srednjoškolskoj ustanovi. Godišnji plan i program bit će objavljen na našoj web stranici škole i tako je dostupan u svima .

Predsjednik je otvorio raspravu. Pitanja nije bilo.

Predsjednik je pozvao članove na glasovanje o godišnjem planu i programu Industrijsko-obrtničke škole Virovitica za školsku god. 2017./2018.

Utvrdio je da su članovi jednoglasno prihvatili godišnji plan i program za školsku. god. 2017./2018.

Ad3)

Pitanja nije bilo i sjednica je završena u 13.30 sati

|  |
| --- |
|  |
| Zapisničar: Predsjednik Školskog odbora:  Milica Koletić, dipl. ing. Dubravko Milanović, dipl. ing.  Klasa:003-06/17-01/9  Urbroj:2189-35-01-17-2  Virovitica 29 .rujna 2017. |
|  |
|  |
|  |
|  |